Publication: Magyar Közlöny
Issue: MK-2009-165 (Year: 2009, Number: 165)
Era: 2004-2010
Section: 2009. évi CXX. törvény*
Paragraph Index: 2576

(3) A letéteményes kötelezettsége a letett dolog kezelésére csak akkor terjed ki, ha azt kikötik, vagy a letett dolog természete szükségessé teszi. Ilyen esetben a letevõ köteles tájékoztatni a letéteményest arról, hogy a letett dolog milyen kezelést igényel. A tájékoztatás elmulasztásából eredõ kárért a letéteményes a letevõvel szemben felelõsséggel nem tartozik. Egyebekben a kezelés vonatkozásában a megbízás szabályait kell alkalmazni. 5:332. § [A letéteményes felelõssége ingyenes letét esetén] Ingyenes letét esetén a letéteményes a szerzõdésen kívüli károkozásért való felelõsség szabályai szerint felel azért a kárért, amelyet a letevõ a letett dolog elveszése, elpusztulása vagy megrongálódása folytán szenved. 5:333. § [A letéteményes felelõssége az alletéteményes magatartásáért] A letéteményes a jogosan igénybe vett harmadik személy magatartásáért úgy felel, mintha a dolgot õ maga õrizte volna. Ha azonban a harmadik személy igénybevételét a letevõnek károsodástól való megóvása tette szükségessé, az igénybe vett személyért a letéteményes nem felelõs, ha bizonyítja, hogy e személy kiválasztása, utasításokkal való ellátása és ellenõrzése terén úgy járt el, ahogy az az adott helyzetben általában elvárható. 5:334. § [A letéteményes díja és költségei]

Source: https://magyarkozlony.hu/hivatalos-lapok/89b85b8ad70e0235666e043337a0300d6ce1670f/dokumentumok/8341c411880cdb69f22c0d9c3478888cb0fb084e/letoltes